Trump ya gindaya wa'adin sake fasalta yarjejeniyar nukiliyar Iran - Asiya - RFI
Nukiliya Iran Amurka
wanda aka wallafa 13-01-2018 • Wanda aka canza zuwa 13-01-2018 A 11:21
Trump ya gindaya wa'adin sake fasalta yarjejeniyar nukiliyar Iran
Shugaban Amurka Donald Trump, ya amince da ci gaba da daga wa Iran kafa, dangane da ci gaba da wanzuwar kasarsa cikin yarjejeniya kan shirin nukiliyar da aka cimma tsakanin kasar ta Iran da kuma manyan kasashen turai.
Sai dai Trump ya yi gargadin cewa tilas sauran kasashen turai su bashi hadin kai, wajen gyara kurakuran ta ke tattare da yarjejeniyar nukiliyar ta Iran, ko kuma su fuskanci ficewar Amurka daga cikinta.
Kungiyar tarayyar turau EU, ta ce ta fara nazari kan kalamai da kuma matasayar ta shugaban na Amurka kan yarjejeniyar domin tantance amfani ko akasinsa.